





XXIII. évfolyam 2. szám - 2022. szeptember 30.

**A Móra Ferenc Közművelődési Egyesület 2022. március 29. óta megvalósult tevékenysége**

**Április 6.**

A virágos mozgalom szervezőbizottsága megbeszélést tartott a könyvtárban.

**Április 8.**

**Megtartottuk évi rendes közgyűlésünket, elfogadtuk 2022. évi program- és költségtervünket.**

**Április 11.**

**Petőfi felolvasónap**ot tartottunk a költészet napja alkalmából a könyvtárral közös szervezésben. Ekkor hirdettük meg a könyvtárral közösen kiírt *Petőfi-vers illusztrációs pályázat*unkat az általános iskolák alsó tagozatos tanulóinak.

**Április 23.**

A Mezőberényi Petőfi Emlékhelyi találkozón **Tóth Gyuláné** tiszteletbeli tagunk az Országos Petőfi Társaságban végzett munkájáért **Petőfi-díjban részesült.**

**Április 27.**

**Solti Károly**ra Kapus Béláné elnökünk emlékezett szülőházánál. Koszorúzott: Nyiki Mária, Mrázné Rádi Mária.

**Április 29.**

A Félegyházi Közlönyben megjelent Kállainé Vereb Mária megemlékező cikke Mátyus Imre tagunkról, aki 2007-ben, 15 évvel ezelőtt hunyt el.

**Május 5-8.**

A Kecskeméti XV. Helyi Termék Ünnepen Kállainé Vereb Mária, Fekete Beatrix, Mészáros Márta és Kisné Juhász Ilona képviselték városunkat, egyben egyesületünket.

**Május 7.**

A Tavaszi virágünnepen, a Petőfi téren kiadványainkat árusította Kapus Béláné, Mrázné Rádi Mária, Nemes Istvánné és Pallagi Ferencné.

**Május 11.**

Konzorciumi megbeszélésen vett részt Kapus

Béláné elnökünk, A *MI Petőfink diáktalálkozó*val kapcsolatban.

**Május 19.**

A városalapítók hete keretében **előadást tartott Bánkiné dr. Molnár Erzsébet** tagunk *A székely és jászkun szabadság. A népi jogélet helyi törvényei* címmel.

**Május 22.**

Az ünnepi képviselő-testületi ülésen ***Kiskunfélegyházáért*** kitüntető díjban részesült **Tóth Gyuláné**, ***Kiskunfélegyháza Közművelődéséért*** kitüntető díjat vehetett át **Szűts Tamás**, ***Elismerő Oklevelet*** kapott **Nagy Sándorné**, **Seres Judit** és **Tóth Istvánné** tagunk.

Szeretettel gratulálunk elismerésükhöz!

**Május 27.**

Móra Istvánra emlékezett szülőházánál halálának 65. évfordulóján Mrázné Rádi Mária vezetőségi tagunk. Koszorúzott: Kapus Béláné, Seres Antalné és Nemes Istvánné.

**Május 28.**  Küldöttségünk a vajdasági Keviben részt vett a Kevi Móra István Művelődési Egyesület kiállításmegnyitóján, amelyet Móra István és a Móra család emlékére rendeztek. Küldöttségünk tagjai voltak: Rosta Ferenc, Kapus Béláné, Kállainé Vereb Mária, Seres Antalné, Mrázné Rádi Mária. A kiállításon megnyitót mondott Kapus Béláné.

**Részt vettünk a megyei önkormányzat *Mi napunk* rendezvénysorozatán**

Május 28-án, Hajóson Fekete Beatrix elnökhelyettes,

június 11-én, Nemesnádudvaron Fekete Beatrix és Kállainé V. Mária képviselte városunkat és egyesületünket.

**Július 3.**

Az Országos Honismereti Akadémián **honismereti emléklappal ismerték el dr. Tarjányi József** több évtizedes, a honismereti mozgalomban végzett **munkáját.**

**Július 19.**

**A művelődési központban** került sor Móra Ferenc mellszobrának ünnepélyes leleplezésére. Koszorút helyezett el Kapus Béláné, dr. Luchmann Zsuzsanna és Tóth Istvánné. Ezt követően a felújított Móra-házat Mészáros Márta múzeumigazgató mutatta be. Koszorúzott Kisné Juhász Ilona és Garai Istvánné.

**Július 23.**

A ***„Petőfi-futam”*** lebonyolításában részt vett egyesületünk is: Fekete Beatrix előzetesen elkészített százötven színezhető zászlót és hűtőmágnest tervezett. A rendezvényen Fekete Beatrix, Kapus Béláné és Seres Antalné várta a gyerekeket.

**Július 29-31.**

Balla László alpolgármester vezetésével küldöttség (dr. Tarjányi József, Kállainé Vereb Mária, Kisné Juhász Ilona) látogatott Segesvárra, Korondra. Fehéregyházán Petőfi-ünnepségen vettek részt, ahol **dr. Tarjányi József** Szabó Józseftől, a Fehéregyházi Petőfi Sándor Művelődési Egyesület elnökétől **kitüntető oklevelet vett át** Félegyháza és Fehéregyháza kulturális kapcsolatainak ápolásáért.

**Július 31.**

Koszorúzási ünnepség a Petőfi-szobornál: Tóth Gyuláné, Juhász István és Nemes Istvánné koszorúzott, ünnepi beszédet Juhász István díszpolgárunk mondott.

**Augusztus 7.**

Petőfi-mellszobrot avatott Korond, városunk támogatásával, dr. Tarjányi József kezdeményezésére, aki avató beszédet mondott.

**Augusztus végére –** a Városi Civil Alap forrásából – elkészült az egyesület új honlapja: **www.morafke.hu**

**Szeptember 3-4.**

Koltón, a XXXIII. Petőfi-emléknapon **dr. Tarjányi József** képviselte városunkat és előadást tartott *Petőfi nyomában a Kárpát-medencében* címmel.

**Szeptember 10.**

A XXIII. Libafesztivál keretében – a tavalyi évhez hasonlóan, de most a Petőfi téren – volt a **Móra-udvar program**ja, amelyen újra megnyílt a Csorbóka könyvkereskedés. Előkészítő, szervező munka: Fekete Beatrix (színezhető zászlókat tervezett és készített az alkalomra), Kapus Béláné (Móra-kvízt állított össze), Kállainé Vereb Mária. Segítők: dr. Kőfalviné dr. Ónodi Márta, Seres Judit, Tóth Istvánné.

**Szeptember 17.**

A **XII. Virágos Félegyházáért mozgalom** eredményhirdetésére a könyvtárban került sor. Szervező: Kállainé Vereb Mária. A lebonyolításban segített Kapus Béláné, Lőrincz Istvánné és Seres Antalné.

**Búcsút vettünk**

**Sebőkné Kovács Katalin** vezetőségi tagunktól **és Tarjányi Ilona** tagtársunktól.

**Petőfi túrákon vesznek részt tagjaink**

Szeptember 14.:Szabadszállás, Szalkszentmárton, Kunszentmiklós, Dunavecse

Október 1.: Kiskőrös

November 14.: Kecskemét úti céllal.

**További programtervek:**

**Október 3.** Folytatja munkáját az irodalmi szekció Kapus Béláné vezetésével.

**Október 8.**

Az alsó tagozatosok részére meghirdetett **Petőfi rajzpályázat** eredményhirdetése.

A ***MI Petőfink diáktalálkozóra*** készült videók megtekintése.

**Október 15.**

Részt veszünk az **Őszi virágünnepen.**

**Október 27.**

**100 évvel ezelőtt leplezték le Köllő Miklós Petőfi szobrát.** Részt veszünk a Petőfi téren álló szobor koszorúzásán.

**November 12.**

Megrendezzük A ***MI Petőfink*** című, Petőfi nevét viselő Bács-Kiskun megyei iskolák diáktalálkozóját. Előkészítő, szervező munka: Kapus Béláné, Kállainé Vereb Mária, Fekete Beatrix, segítők: Garai Istvánné, Kisné Juhász Ilona, Luchmann Zsuzsanna, Mrázné Rádi Mária, Nemes Istvánné, Seres Antalné.

**November 25.**

**Tisztújító közgyűlés.** Az előkészületek már folynak.

**December 1.**

A Madách-leszármazottak sorsa Trianon után (különös tekintettel a Félegyházán elhunyt Kuchinka Vilmosra). Mayer Lászlóné és Mayer László előadása.

**December 31.**

**Koszorúzás a Petőfi Emlékháznál.**

Egyesületünk a 2021. évi szja 1%-ából
144.212.- Ft-ot kapott a felajánlóktól, melyet ezúton is köszönünk.

**Kézirat gyanánt.
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix elnökhelyettes**

**Lektorálta: Kapus Béláné elnök**

**Felelős kiadó: Kállainé Vereb Mária ügyvezető elnök**

**Készült 100 példányban a NEAO-KP-1-2022/2-000395 sz. pályázat támogatásával a Patyi Papírbolt sokszorosítóján**